cyanic-selkie/wikianc huggingface dataset:
Salme 23
Hyrden
Det er derfor ikke overraskende at både Abel, Adams sønn (1 Mos 4:2), Abraham (1 Mos 13:5-8), Jakob (1 Mos 30:32-42), Moses (2 Mos 3:1) og David (1 Sam 16:11) beskrives som gjetere. Selve gjetertittelen var en dobbelttittel som også kunne ha konnotasjoner til herskerposisjoner. Profeten Amos spiller bl. a. på sin fortid som gjeter
Også i Esekielsboka kapittel 34 finnes en lengre passasje der konger, prester og profeter blir omtalt som hyrder for folket, og satt i motsetning til en Hyrde som Herren velger (og som både i jødisk og kristen tradisjon har blitt tolket som Messias):
B. Hyrdetittelen benyttet om guder At tittelen «hyrde» er blitt brukt om guder er mer uvanlig. I to tekster fra Ugarit (Ras Shamra) blir ifølge flere forskere guden Ba'al beskrevet som hyrde. Men den aktuelle leirtavlen er skadet, så tolkningen er usikker. Fra byen Ebla er det også funnet en tavle med personnavnet: «ré-ï-malik» «Malik er min hyrde». Når man ser hvor utbrakt bruken av ærestitler var i nærorienten, er det likevel oppsiktsvekkende at hyrdetittelen så sjelden ble benyttet i omtale av guder. Dette gjør Salme 23 spesiell.
C. Flere assosiasjoner til hyrdetittelen Flere forskere har bemerket at hyrdemetaforen ikke utelukkende har positive assosiasjoner fra det virkelige liv. En ting er når hyrden fører flokken til et godt beite eller når han beskytter flokken mot ville dyr, men i slaktesesongen gir ikke alltid hyrden samme beskyttelse. Denne delen av assosiasjonsfeltet blir også benyttet i gammeltestamentlige tekster som f. eks.
D. Hyrden i Salme 23 som invertert allusjon til Klagesangene 3:1-6 Forskeren Pierre van Hecke har vist at teksten i Salme 23 har et større antall språklige paralleller til Klagesangene 3:1-6. Klagesangene 3:1-6 handler om hvordan Jahve forfølger og straffer Israel med sin stokk (samme ord som i Salme 23 oversettes som kjepp – ). Han hevder derfor at Salme 23 må ha blitt til som en invertert allusjon i forhold til Klagesangene 3:1-6. I motsetning til Jahve som straffer Israel i Klagesangene 3:1-6 beskriver Salme 23 en tekst hvor Jahve forsørger salmisten. Dette passer også til bruken av verbet «forfølge» ( – se kommentarer til teksten over) i Salme 23:6. Slike inverterte allusjoner er vanlig i Hebraisk poesi. Følgelig er det hos den opprinnelige lærde leser en bevissthet om at den gud som forsørger og beskytter i Salme 23 også er den gud som tidligere har vært streng og rettferdig mot folket.
Verten
Den andre av de bærende metaforene i Salme 23 er beskrivelsen av Jahve som «vert». Også denne metaforen var ladet med erfaringsinnhold for de fleste israelitter, for de fleste opplever å være gjest.
A. Verten som beskytter Utsagnet «like for øynene på mine fiender», gjør teksten til noe mer enn bare en beskrivelse av hvordan en vert tar hånd om en person som vandrer. Dette utsagnet leder assosiasjonene mot et fristed som opprettes i en ellers truende situasjon. Salmisten får være passiv og Jahve tar ansvar for beskyttelsen mot fiendene. I gammelorientalsk forestillingsverden fremstilles ofte gudene som subjekter i krigshandlinger. For eksempel i Salme 110 beskrives det hvordan kongen skal forholde seg passiv og trygg imens Jahve tar seg av striden:
Forskeren Phillip E. Stern publiserte i 1995 en sammenligning mellom Salme 23 og det ugarittiske diktet CTA 3.2 «Anats blodbad» der han påpeker at gudinnen i dette diktet fra ca. 1200 f.Kr. også dekker bord for sine soldater for så deretter å drepe fiendene på en ytterst brutal måte. Sterns tolkning av det ugarittiske diktet krever en del språklige bearbeidelser siden tavlen der det står er skadet, men denne forestillingen om guden som subjekt i krigshandlinger er meget omfattende belagt i gammelorientalske tradisjoner, både gammeltestamentlige, klassiske og arkeologiske kilder. Assosiasjonsbakgrunnen til Salme 23 synes derfor ikke å være kjennetegnet av ro, men heller av Jahves beskyttelse mot det som er farlig.
B. Verten som forsørger Et annet moment ved vertsmetaforen er vekten på overflod, eller Jahve som forsørger: «dekker bord», «salver mitt hode med olje», «mitt beger flyter over», «godhet og miskunn skal følge meg». Jahve i Salme 23 er ikke bare den som beskytter og lager et fristed, men også den som forsørger salmisten. I flere tekster i Det gamle testamente har Jahve rollen som forsørger. De mest kjente er kanskje beretningen om Edens hage (1 Mos 1:29f) og beretningen om utferden fra Egypt da Jahve gav folket Manna, vaktler og vann fra en klippe (2 Mos 16:4; 17:6). Også i Eliasyklusen (fra 1 Kong 17) finner man dette forsørgermotivet, der Elia får servert mat av ravner (17:6), der han får en melkrukken og en oljeflasken til Enken i Sarepta til aldri å gå tom (17:16) og der Elias bønn fører til regn (18:45). Dette forsørgermotivet er forøvrig kjent i mange av de gammelorientalske religioner, især de såkalte fruktbarhetsreligioner hvor gudene får barn med menneskene og at de dør og våkner med årstidene. De senere lag i Det gamle testamente stiller seg avvisende til andre religioner generelt, og til slike religioner spesielt. Beskrivelsen av Ba’alprestene i 1 Kong 18 er skrevet med tydelig negativ polemisk tone. Likevel kan man godt si at Jahve i deler av tradisjonen har tatt opp i seg de mest vesentlige trekkene ved fruktbarhetsreligionene samtidig som tradisjonene i Det gamle testamente også avviser sentrale trekk i denne religionsformen.
Familien Flanders
Familien Flanders er en rekke bifigurer, først og fremst familiefaren Ned Flanders, som medvirker jevnlig i den amerikanske animerte TV-serienThe Simpsons, skapt av Matt Groening.
Familien bor ved siden av familien Simpson og utgjør en kontrast til dem ved å være meget kristne, glade og mer framgangsrike, noe som er til stadig irritasjon for Homer Simpson.
Familien Flanders består av familiens overhode, den alltid positive Ned Flanders og hans faste «Hi-diddly-ho». Hans hustru er den avdøde Maude Flanders. De har to barn, guttene Rod og Todd, som er i likhet med foreldrene også aktive kristne og bruker store deler av sin tid til kristne og oppbyggelige hobbyer.
Tyrkia under Sommer-OL 2000
Tyrkia under Sommer-OL 2000. Femtisju sportsutøvere fra Tyrkia deltok i ti sporter under Sommer-OL 2000 i Sydney. Tyrkia kom på 26.-plass med tre gull- og to bronsemedaljer.
Au pays noir
Au pays noir er en fransk stumfilm fra 1905 regissert av Ferdinand Zecca og Lucien Nonguet.
Paolo Thaon di Revel
Paolo Thaon di Revel (født 10. juni 1859 i Torino, Italia, død 24. mars 1948 i Roma) var en italiensk admiral i den italienske marinen under første verdenskrig. Senere ble han politiker.
Hans familie tilhørte den italienske adelen og hadde skotsk avstamning. di Revel var kontreadmiral i den italiensk-tyrkiske krig der han kommanderte italienske kryssere under slaget ved Beirut. Revel satt to ganger som stabssjef under første verdenskrig. Etter første verdenskrig ble di Revel forfremmet til admiral den 4. november 1924. Revel ble adlet av kong Victor Emmanuel III. I 1917 ble di Revel utnevnt til den italienske senatet. I oktober 1922 satt Revel som minister for det italienske Sjøforsvaret og som rådgiver for kong Victor Emmanuel III. Han var president for den italienske senatet fra 1943 til 1944 etter fallet av det fascistiske regime. Thaon di Revel døde i Roma i 1948. Han ble gravlagt ved kirken Santa Maria degli Angeli e dei Martiri.
Unicode, 0-1023
Tabellen under viser Unicodetegnene fra 0 til 1023, angitt ved desimaltall. De kommer fra følgende kategorier:
For å bruke disse i Wikipedia skriver man f.eks. som gir |.
Eksterne lenker
http://www.unicode.org
Volksbund Deutsche Kriegsgräberfürsorge
Volksbund Deutsche Kriegsgräberfürsorge e.V. (engelsk navn German War Graves Commission) ble grunnlagt i 1919 og er en humanitær organisasjon som på oppdrag fra den tyske regjeringen arbeider for å vedlikeholde og pleie tyske krigsgraver. Den har ansvaret for rundt 2 millioner graver på 845 kirkegårder i 45 land fra konflikter fra og med første verdenskrig til dagens utenlandsengasjementer. Etter kommunismens sammenbrudd er organisasjonen også aktiv i den tidligere østblokken. Tidligere forsvarssjef Wolfgang Schneiderhan ble valgt til organisasjonens president i 2016, og etterfulgte Markus Meckel (SPD). Tysklands president, for tiden Frank-Walter Steinmeier (SPD), er organisasjonens høye beskytter. Organisasjonens aktiviteter omfatter også ulike former for freds- og forsoningsarbeid, og organisasjonen samarbeider med andre tilsvarende organisasjoner slik som sitt forbilde, den britiske Commonwealth War Graves Commission som ble grunnlagt to år før.
Skumrede
Skumrede er et rede av bobler som enkelte fisker bygger for å beskytte eggene og yngelen sin.
Flere arter av labyrintfisker er skumredebyggere, samt asiatiske bladfisker, noen pansermaller og elektrisk ål. I tillegg finnes det solabborer og ciklider som bygger skumrede.
Eksempler på skumredebyggende labyrintfisker, er Betta brownorum, blå gurami (Trichogaster trichopterus), dverggurami (Colisa lalia), kjempegurami (Osphronemus goramy), leppegurami (Trichogaster labiosus), paradisfisk (Macropodus opercularis), perlegurami (Trichogaster leeri) og siamesisk kampfisk (Betta splendens). Skumredet blir som oftest laget av hannen, som blåser små bobler av et spesielt slim han har i munnen. Etter alt fra noen timer til noen dager er hunnen klar, og de setter i gang med å leke. Etter hvert som eggene slippes, tar foreldrene dem i munnen og plasserer dem i skumredet. Etter akten er det typisk at hannen passer på yngelen i dette redet, og skremmer bort alt som kommer i nærheten (også hunnen). Han spiser opp syke egg og passer på at eggene ikke faller ut.
Etter noen dager er yngelen frittsvømmende, og i naturen sprer de seg ut fra redet. Hannen har ikke lenger noe der å gjøre, og er troende til å ete den yngelen han måtte komme over. I et akvarium er dette selvsagt et større problem for yngelen enn det er i naturen.
Redet bryter sammen og forsvinner av seg selv i løpet av kort tid når hannen ikke lenger vedlikeholder det.
Kratie (provins)
Kratie eller Kracheh (khmer: ក្រចេះ ) er en provins i det nordøstlige Kambodsja. Den grenser til Stung Trengprovinsen i nord, Mondulkiriprovinsen i øst, Kampong Champrovinsen og Vietnam i sør, og Kampong Thomprovinsen i vest. Hovedstaden er byen Kratie.
Historie
Området nær Kratie langs Mekongelven var en av de tettest befolkede regionene i pre-angkoriansk Kambodsja.
Lon Nol, som senere skulle bli en sentral figur i kampen mot Røde Khmer var provinsens guvernør i 1945.
Maiblomsten
Maiblomsten er en liten, blomsterformet nål til å sette på jakkeslaget eller lignende. Maiblomsten oppsto i Sverige etter en idé av Beda Hallberg, og har vært solgt i Sverige siden 1907. Norske Kvinners Sanitetsforening (N.K.S.) begynte salg av Maiblomsten i Norge i 1909, senere ble den solgt i samarbeid mellom N.K.S. og Nasjonalforeningen for folkehelsen.
Kratie (provins)
Historie
Under Vietnamkrigen og den påfølgende borgerkrigen opplevde Kratie spesielt harde kamper. Under Operation Menu ble Kratie utsatt for mange bombetokter av USA, som mente at nordvietnamesiske styrker hadde tilhold her. Rydding av ueksploderte bomber og minerydding har i de senere årene vært et satsingsområde i provinsen.
Den 30. desember 1978, vietnamesiske styrker erobret Kratié. Borgerkrigen fortsatte i Kratie etter nederlaget i Pol Pot.
Maiblomsten
Maiblomsten har tilført N.K.S. og Nasjonalforeningen relativt store inntekter. I perioden 1909-2009 er det rene kronebeløpet (ikke inflasjonsjustert) angivelig på om lag 150 millioner kroner. Inntektene har vært brukt til humanitære formål i de to organisasjonene.
Herman Wildenvey har skrevet et hyllingsdikt til Beda Hallberg og Maiblomsten: Et frø som falt i hjertenes jord/ er blitt til blomster som villig gror/ og vokser i millioner/ av blanke blomsterkroner/ Maiblomsten! Og se i dens spor/ blomstrer frelsen/ for folkehelsen/
Kratie (provins)
Geografi
Mekong renner fra nord til sør i provinsen og rundt 140 km av elven ligger i Kratié. Elven er hjemsted for Irrawaddydelfinene, samt flere arter av fisk og fugl. Strømmen i Mekong på Kratié byen varierer veldig avhengig av årstiden, og det er hundrevis øyer i elva som oversvømmes når vannstanden er på sitt høyeste. I 2007 planla den kambodsjanske regjeringen å bygge en demning i Mekong elven nær Kratie by for å igangsette vannkraftproduksjon.
Provinsen er stort sett dekket av tett skog, men skogen er likevel åpnere og enn andre steder i Kambodsja, og består for det meste av løvfellende trær som mister bladene sine i den tørre årstiden. Krater fra Operasjon Menu bombeangrep under Vietnamkrigen, hvorav noen er fylt med vann, er fortsatt synlige på landsbygda. Noe land i Kratie brukes til jordbruk, men andelen er mindre enn andre steder i Kambodsja.
Provinsen har et tropisk monsunklima, med en kjølig sesong fra november til mars, en varm årstid fra mars til mai og regntid fra mai til oktober. Flom forekommer hyppig i Kratie, Mekong kan stige over sine bredder med så mye som fire meter i regntiden.
Kratie er kjent for sin attraktive natur langs elvebredden og dens grønne landsbyer og rismarker.
Administrativ inndeling
Kratie er delt inn i fem distrikter.
Jerzy Dudek
Jerzy Henryk Dudek (født 23. mars 1973 i Rybnik, Polen) er en polsk tidligere fotballspiller som spilte for blant annet Real Madrid, Liverpool og Feyenoord og det polske landslaget. Dudek hadde sin siste fotballkamp 21. mai 2011 da han spilte for Real Madrid og vant 8-1 mot Almería.
Liverpool
Dudek skrev under for Liverpool 31. august 2001.
I 2002 ble Dudek satt ut av Liverpools lag etter flere dårlige kamper i Premier League (spesielt etter flere feil mot Manchester United 1. desember 2002), men han fikk tilbake plassen etter at Chris Kirkland ble skadet.
Champions League-finalen mot AC Milan den 25. mai 2005
25. mai 2005 ble Dudek den store helten blant Liverpool-spillerne. Han hadde flere avgjørende øyeblikk i finalen: I ekstraomgangene reddet han like før slutt, med en refleks-redning en dobbel-sjanse fra Milans Andrij Sjevtsjenko som skøyt ballen fra ca. 1 meter. Han fortsatte i straffespark-konkurransen med å lage skjelvende knær og hoppe fra side til side, idet Milan-spillerne skulle ta sine straffer, noe som resulterte i to redninger og et skudd over, noe som ga Liverpool en 3-2-seier i finalen i Istanbul. I intervjuer etter kampen, forklarte Dudek den merkelige oppførselen sin med at han var blitt inspirert av den tidligere Liverpool-keeperen Bruce Grobbelaar. Grobbelaar var helten fra seieren i straffekonkurransen mot AS Roma i Champions League-finalen i 1984. Italieneren Francesco Graziani ble provosert til å bomme etter at Grobbelaar spilte redd ved å skjelve i knærne.
Real Madrid
Etter at kontrakten med Liverpool gikk ut 1. juli 2007 ble Dudek koblet med flere klubber uten at noe konkret tilbud materialiserte seg. Dudek selv, ble sitert på at han ønsket seg til Manchester City, etter at Sven Gøran Eriksson overtok som manager der. Den spanske storklubben Real Madrid var også interessert i polakkens tjenester. 12. juli 2007 ble så klart at Dudek gikk gratis til «Los Merengues», etter at den nye manageren for spanjolene godtok avtalen. Dudek signerte en to-årskontrakt med Real. Om han får spilletid i Real, må klubben velge bort Iker Casillas. Spanjolen har vært i klubben hele sin karriere og er høyt elsket av fansen på Santiago Bernabéu.
Ifølge polsk media ville Dudek etterhvert avslutte sitt skuffende opphold i Spania, når sesongen 2008-2009 var over, og så signere for sin gamle klubb Feyenoord der han ville trenes av Leo Beenhakker, som var en av trenerne for Dudek i hans første opphold i Feyenoord og som ga han sin siste polske landskamp.
Landslagsspill
Etter at Dudek skrev under for Liverpool, ble han også fast på. Han ble derimot ikke tatt ut til den polske troppen i VM-sluttspillet i 2006. Etter over tre år utenfor Polens landslag, spilte han i oktober 2009 sin neste - og siste - landskamp.
Meritter
Feyenoord Liverpool
Oranjebitter
Oranjebitter og Oranjelikeur er likører som er fremstilt av destillerte pomeransskall, pomerans og brandy. Forskjellen mellom likørene er at man søtet Oranjelikeur med sukker, mens Oranjebitteren ikke ble søtet. Oranjebitter drikkes under festligheter rundt det Nederlandske kongehuset.
Opprinnelse
Oranjelikeur ble etter 1620 utviklet til ære for en del feltslag Fredrik Henrik vant. Frem til rundt 1800 var drikken relativt ukjent, men etter at kong Vilhelm I fra huset Oranje i 1814 ble overhode for Nederland, ble produktet fornyet og markedsført i usøtet versjon. Derav navnet Oranjebitter.
Malta under EM i friidrett 2018
Malta deltok under EM i friidrett 2018 som ble arrangert 6.–12. august 2018 i Berlin.
Sætreelva (Asker)
Sætreelva er ei lita elv på Hurumlandet i Asker kommune i Viken, og det fjerde største vassdraget i kommunen. Elva renner fra Nordre Mørkvannet og har utløp i Indre Oslofjord to km lengre øst i sentrum av Sætre. Elvas øverste kilder ligger like nordøst for Stikkvannskollen. Tross sin beskjedne lengde har Sætreelva ifølge NVE et årlig tilsig på like under 11 millioner kubikkmeter vann fra sitt nedbørsfelt midt på halvøya.
Elva har et betydelig fall over en relativt kort strekning, og ble derfor tidlig tatt i bruk til sagbruksdrift. Fra og med 1500-tallet var det oppgangssager her, og på 1800-tallet dreiv Sætre bruk både sagbruk, kornmølle, stampemølle og kruttmølle med vannkraft fra elva.
Naturverdier
Langs Sætreelva er det en svært variert vegetasjon. Her finnes både bartrær (gran og furu), boreale lauvtrær (bjørk, gråor, osp, selje, hegg, rogn) og edellauvskog (hassel, ask, svartor, sommereik, lind, spisslønn, morell). Av karplanter finnes både nitrogenkrevende arter og mer nøysomme arter. Den sårbare rødlistearten urskogskjuke (sopp) er funnet to steder langs elva. Det er også funnet sjeldne sopparter som hasselkjuke og vortekjuke. Den kritisk trua fiskearten blankål er funnet i elva, og elva er en viktig gytebekk for sjøørret. Elva vurderes derfor som et lokalt til regionalt viktig naturområde.
Økologisk tilstand
Den økologiske miljøtilstanden i Sætreelva er vurdert som «moderat». Elva har for sure pH-verdier, og for høye målte verdier av sink og sinkforbindelser. Nedstrøms Mørkvannet er vassdraget utsatt for diffus avrenning av overvann fra vei og bebyggelse, samt spillvannslekkasjer fra avløpsnettet. Tap av vegetasjon langs kantsonene i forbindelse med utbygging og hogst bidrar til økt avrenning. Spredning av fremmede arter, særlig parkslirekne og kanadagullris, er et betydelig problem i de nedre delene av vassdraget.
Baby’s Toilet
Baby's Toilet er en britisk stumfilm fra 1905.
Rundering
Rundering er en søksøvelse som går ut på at hunden skal finne mennesker som ligger skjult i terrenget. Rundering er en selvstendig gren, men kan også inngå som ett av flere elementer i andre grener, f.eks. i brukshundsport. Rundering inngår dessuten som et viktig element for en militær patruljehund, patruljehund hos politiet og redningshunder. Denne formen for hundesport er dessuten gjerne svært populær for hundene selv.
I rundering må hunden bruke luktesansen både på spor og overvær for å finne eventuelle mennesker (figuranter). Når hunden finner et menneske (figurant) skal den halse eller via bringkobbel fortelle sin hundefører at den har funnet en person. Eventuelle gjenstander eller effekter skal varsles på samme måte, og eventuelt apporteres om hundefører ber om det.
Rundering som konkurranse
I konkurranse går hundefører i midten (langs midtlinja i området som skal runderes) av et ca. 100 m bredt og inntil 800 m langt område. Hundefører sender hunden ca. 50 m ut i terrenget på hver side av seg, for å søke etter mennesker (figuranter). I ytterkant av feltet snur (runderer) hunden og slår tilsvarende ut mot andre siden av området, mens den søker.
I konkurranse bedømmer dommeren det antall figuranter som ble funnent, samt hundens innsatsvilje og evne til samarbeid med sin hundefører. Antall figuranter, lengde på område og søketid man har til rådighet i runderingsområdet avhenger av hvilken klasse man starter i.
Canuschiza
Canuschiza er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utseende
Små til middelsstore (7,5-17 millimeter), avlange, parallellsidige, brune oldenborrer. Oversiden er mnokså kraftig og tett punktert, halvblank uten skjell eller påfallende hårkledning.
Levevis
Larvene lever i jorda der de eter på røtter. De voksne billene kommer til lys om natten.
Utbredelse
Slekten er endemisk for øya Sokotra.
Systematisk inndeling
Revisjonen av Canuschiza minuta-gruppen er foreløpig ikke publisert, men også denne gruppen inneholder flere arter.
Bruce Broughton
Bruce Broughton (født 8. mars 1945 i Los Angeles) er en amerikansk komponist.
Bruce Broughton har levert musikk til over 24 filmer, blant annet filmer som Silverado, Miracle on 34th Street, The Rescuers Down Under og tittelmelodien til tv-serien JAG.
Kalyke (måne)
Kalyke, også kjent som Jupiter XXIII, er en retrograd irregulær satellitt og en av Jupiters måner. Den ble oppdaget av et lag av astronomer ved University of Hawaii ledet av Scott S. Sheppard et al i 2000, og fikk da den midlertidige betengelsen S/2000 J 2.
Kalyke er ca. 5,2 km i diameter, og går i bane rundt Jupiter i en gjennomsnittlig avstand av 23,181,000 km in 721,021 dager ved en inklinasjon på 166° mot ekliptikken (165° mot Jupiters ekvator). Månen går i en retrograd retning og med en eksentrisitet på 0.2140.
Månen tilhører Carmegruppen som består av irregulære måner i retrograd bevegelse som går i bane rundt Jupiter i en avstand mellom 23 og 24 Gm og med inklinasjoner på ca. 165°.
Baryonyx
Baryonyx var en rovdinosaur som levde i Kritt perioden. De fleste dinosaurer kan grupperes i noen få grunnfasonger, men det hender iblant at vi oppdager en som er annerledes. Baryonyx er en av dem. Baryonyx var en av de store rov dinosaurene, med en lav kropp som balanserte på de sterke bakbena ved hjelp av en lang hale. Men den holdt halsen rett frem, ikke i en S-form, slik som andre kjøttetende dinosaurer. Kjevene var lange og smale og fulle av små, spisse tenner, og dette gjorde at hodet så ut som et krokodillehode. Forbena var svært store, og på den første fingeren, tommelen, satt det en svær klo som var over 30 cm lang. Navnet Baryonyx betyr nemlig "tung klo". Baryonyx kunne bli 9 meter lang og 3,5-4 meter høy.
"Hva kan en slik skapning ha spist?" er et spørsmål som har blitt diskutert blant forskere. Noen små rester etter det siste måltidet ble funnet i mageregionen til det eneste Baryonyx-skjelettet som er oppdaget. Dette var hovedsakelig skjell og ben etter fisk. Baryonyx var åpenbart en fiskeeter. Baryonyx bruker de mange små tennene i de lange kjevene til å holde det glatte byttet godt fast, så bærer den fisken inn blant bregnene i skyggen av bartrærne for å spise. Forskerne har også funnet deler av Iguanodon ben i magehulen til Baryonyx. Vi kan ikke helt forestille oss denne dinosauren angripe noe slikt som en levende Iguanodon. Baryonyx kunne kanskje ha brukt de svære kjevene sine til å drepe, men tennene har ikke riktig form eller størrelse for denne type jakt. Kan hende var Baryonyx like mye åtseleter som en fisker. Kanskje de lange kjevene kunne stikkes inn i døde dinosaurer og nå innvollene, slik gribbene gjør i dag. Baryonyx er den rovdinosauren som hadde flest tenner, dobbelt så mange på hver side av kjeven. En normal rov dinosaur hadde 16, mens Baryonyx 32. Dette er også et tegn på at Beryonyx var fiskeeter, de mange små tennene var perfekte til å snappe opp glatte fisker fra vannet.
Diana-kvartalet
Diana-kvartalet, svensk: Kvarteret Diana, er et kvartal i Gamla stan i Stockholm. Det er avgrenset av Österlånggatan i vest, Brunnsgränd i sør, Skeppsbron i øst og Nygränd i nord. Mot vest ligger Köpmantorget.
Navnet
De fleste kvartalene i Gamla stan er oppkalt etter skikkelser fra gresk og romersk mytologi. Diana var de ville dyrs gudinne og jakt-gudinnen som tilsvarer den greske Artemis.
Kvartalet
Kvartalet ble etablert i år 1729, og hadde da 10 eiendommer (Östra 50, Östra 51, Östra 52, Östra 53, Östra 54, Östra 55, Östra 56, Östra 57, Östra 58 och Östra 59). På Alfred Rudolf Lundgrens kart fra 1885 er det oppgitt fem eiendommer, som er angitt med romertall (Diana I-V), i dag består kvartalet av tre eiendommer; Diana 1, 2 og 4.
I middelalderen og fram til 1520-årene lå Fiskartorget der Diana-kvartalet nå ligger. Dette var Stockholms største torg med salg av produkter fra Stockholms skjærgård. På den tiden var plassen omgitt av skur, sjøboder og kroer. I 1525 ble plassen herjet av brann. Etter brannen delte byen Fiskartorget inn i flere tomter som ble bebygget med bindingsverkshus og skur av tre og murstein. I årene 1637-1641 var det totalt 21 skur som ble leid ut til russiske handelsmenn. Strandlinjen lå på den tiden nærmere bebyggelsen, men andelen «tørt land» ble økt ved at en fylte ut og slik gjenvant land fra sjøen. I 1641 ble de såkalte ryssbodarna revet. Etter 1640-årene var også den gamle bymuren i øst blitt revet. Bygging av husrekken langs Skeppsbron (kalt Skeppsbroraden) ble startet, på den tiden kunne «bro» også bety brygge eller kai, og kvartalene langs fjorden ble dannet.
På 1700-tallet var huset i Brunnsgränd 4 bebodd av Hindrich Nywardt, han var vinbærerlaugets oldermann. Et av de siste vintapperstedene forble frem til 1800-tallets slutt ved Brunnsgränd 2-4. Der befinner nå restauranten «Källaren Diana» seg. Bygningen i den østlige delen av kvartalet, Skeppsbron 18, ble bygget i årene 1909-1910 etter tegninger av arkitektene Hagström & Ekman for grossist K. Lundström. Den høye bygningen erstattet et godt bevart «palass» fra 1700-tallet, bygget for konsul Johan Clason i 1744. Hans sønn solgte så bygningen til Christian Hebbe (d.y.) i 1760-årene. Bygningen fikk navnet «Clason-Hebbeska huset». Bygningen i den vestlige delen av kvartalet, Österlånggatan 17, ble oppført i 1902 etter tegninger av arkitekten Carl Malmström. Fasadens synes å være inspirert av det mye eldre Sjöfartshuset på Skeppsbron 10. Første etasje ble opprinnelig utformet for butikker, og de var her frem til 1924. I dag er det en restaurant i første etasje.
Rooftop Concert
Rooftop Concert var The Beatles' første konsert siden 29. august 1966, og den ble deres siste. Konserten ble holdt den 30. januar 1969 på taket av Apple-bygningen i Savile Row, London.
Når det gjaldt den store konserten var det mange forslag til vurdering: Spille på en båt, amfiteater i California, Hellas, Sahara, Marrakech og The Roundhouse i London. Bandet klarte ikke å bestemme seg, og filmregissøren Michael Lindsay-Hogg insisterte på å ha en avslutning på dokumentarfilmen Let It Be. Under et møte den 26. januar foreslo Paul McCartney at The Beatles skulle dra opp på taket av Apple-bygningen og spille en uannonsert konsert. Torsdag den 30. januar 1969, klokken 13:00, ble konserten holdt.
Politiet dukket opp etter flere innringte klager, og tok seg etter hvert opp på taket for å stoppe konserten. Mens de spilte «Get Back» for tredje og siste gang, begynte assisten Mal Evans å slå av gitarforsterkerne etter ordre fra politiet, men løsningen ble kortvarig da George Harrison listet seg bort og slo dem på igjen. The Beatles og Billy Preston fullførte «Get Back» og avsluttet med det sin siste konsert.
Anette Hoff
Anette Hoff (født 16. mai 1961 i Drøbak i Akershus) er en norsk skuespiller. Hoff er kjent for sin rolle som Juni Anker-Hansen i såpeoperaen Hotel Cæsar på TV 2.
Hoff arbeidet som sufflør og statist ved Nationaltheatret i perioden 1985–1988. Fra 1989 har hun jobbet som freelance-skuespiller. For rollen i Hotel Cæsar ble hun kåret til beste TV-skuespiller under Gullruten 1999 og fikk dessuten hedersprisen under Gullruten 2010 sammen med medskuespiller Sossen Krohg. I tillegg til å være skuespiller i serien har hun hatt regi på enkelte episoder av Hotel Cæsar.
Hoff har i tillegg blant annet spilt rollen som Torgny i Spelet om St. Hallvard på Gilhus i Lier. Spillet hadde premiere 13. august 2008. Hun står bak den norskspråklige dubbete stemmen til Petunia Dumling i Harry Potter-filmene. I 2010 tok Hoff seg en seks måneders pause fra Hotel Cæsar-settet for å spille i Riksteatrets oppsetning og turne av Hvem er redd for Virginia Woolf?, der hun spilte Martha. Hun spilte Blåmor i Jul i Blåfjell i 2011. Sommeren 2012 spilte hun Kjerring Bråte i musikalen Herøyspelet Kongens Ring.
Hoff er gift med Nils Ole Oftebro og er mor til Jonas Hoff Oftebro som har spilt i Olsenbanden jr.
Licheng (Putian)
Licheng (kinesisk: 荔城区; pinyin: Lìchéng Qū) er et bydistrikt i provinsen Fujian i Folkerepublikken Kina. Det ligger i byprefekturet Putian. Det har et areal på 269,66 km² og teller ca. 460.000 innbyggere (2004).
Lophocaterinae
Lophocaterinae er en underfamilie av gnagbiller som lever i død ved, på råtnende plantedeler, i lagrede matvarer eller på sopp. Larvene er rovdyr.
Utseende
Små til middelsstore (3 – 15 mm) biller, snaue og som oftest noe blanke, mørke på farge, av og til metallglinsende. Kroppsformen er mer eller mindre avlang og flat. Hodet er temmelig stort og bredt, med små fasettøyne som sitter langt fram på hodet og kraftige, fremoverrettede kjever. Antennene er 10- eller 11-leddete med en svak, tre-leddet kølle. Brystskjoldet (pronotum) varierer sterkt i form, men framhjørnene er nesten alltid i alle fall litt fremskytende. Hos de brede og flate artene når gjerne framhjørnene like langt fram som hodet. Sidekantene er mer eller mindre bredt avsatt. Dekkvingene er sterkt punktert, og har ofte opphøyde lengdelister. Hos noen arter dekker de ikke hele bakkroppen, men er tvert avkuttet. Beina er slanke og forholdsvis korte, med fem-leddete føtter. Larvene er sylindriske, tynnhudete, marklignende, lyse på farge. Framkropp (thorax) leddene har tydelige, mørke ryggplater (tergitter), hodekapselen er også mørk.
Levevis
Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. De finnes i død vegetasjon, død ved, i sopp (særlig poresopper), også noen arter på tørre, lagrede matvarer. Disse billene er brede og flate og når de klekkes etterlater de seg karakteristiske, flate flygehull (som en myntinnkast-slisse lagt på siden). I dag er de utryddingstruet fordi moderne skogbruk har ødelagt de fleste av deres levesteder.
Systematisk inndeling
thumb|300px| Grynoma sp. (Ancyronini) thumb|300px| Neaspis variegata (Ancyronini) thumb|300px| Promanus depressus (Lophocaterini)
Orkel
Orkel AS er en norsk industribedrift som produserer landbruksmaskiner. Orkel ligger i Fannrem i Orkland kommune i Trøndelag. Bedriften ble etablert i 1949 av Johan Gjønnes, og er en hjørnesteinsbedrift i Orkdal. Den er blant de største nåværende industribedriftene i Sør-Trøndelag.
Historie
I 1949, i en alder av 27 år, investerte orkdalingen Johan Gjønnes i et sveiseapparat. Hensikten var å skape et levebrød ut av å reparere kjelker og sykler til naboer og kjente. I en liten smie på Fannrem, ca. 45 kilometer sørvest for Trondheim, utviklet han gradvis virksomheten til produksjon av leker, sykler og enkle håndvogner skreddersydd for landbruket.
På 60- og 70-tallet økte Gjønnes produksjonen av landbruksorientert utstyr og Orkels produkter fikk raskt rykte på seg for å være solide, innovative, lønnsomme og lite vedlikeholdskrevende. Etterspørselen økte og flere ansatte ble involvert i produksjonen. Mange av de nye medarbeiderne var oppvokst på gård eller hadde bakgrunn fra landbruk, slik at de nye produktene  var et resultat av praktisk erfaring og førstehånds kunnskap om landbrukernes behov.
Hjulene snurret fortere og snart ble Orkel en sterk nasjonal  merkevare, anerkjent for sin unike kvalitet og innovative design. I 1986 ble den første Orkelpressa oppfunnet, og med runde gressballer, ble verdens øyne for alvor rettet mot Orkel. I dag er Orkel en internasjonal leverandør av noen av verdens tøffeste og solide rundballepresser, traktorhengere, kompaktorer, snøfresere, slåmakiner og river, representert i over 40 land på alle kontinenter.
Selskapet er en av de største produsentene av landbruks- og industrimaskiner i Norge og har en stor del av i hjemmemarkedet. Orkel er et internasjonalt selskap. Fabrikken ligger i Orkdal.
Nikolai Essen
Nikolaj Ottovitsj von Essen (russisk: Николай Оттович фон Эссен; født 11. desember 1860 i St. Petersburg i Russland, død 7. mai 1915 i Tallinn i Estland) var en russisk kommandør og admiral.
Bakgrunn
Nikolaj Essens foreldre var geheimråd, senator og statssekretær Otto von Essen (1828–1876) og hans hustru Ljubov Drusjinin († 1906). I mer enn to århundrer hadde hans baltisktyske forfedre tjenestegjort i den russiske marinen, og syv av hans forfedre var blitt tildelt utmerkelsen St. Georgsordenen, den høyeste militære utmerkelse i det russiske imperiet.
Marineoffiser
Essen gikk inn i den keiserlige russiske marinen etter endt militær utdannelse ved den russiske sjøkrigsskolen i 1880. I 1886 ble Essen forfremmet til løytnant. I den tidlige delen av karrieren hans kommanderte Essen en minesveiper, kanonbåten «Grozyachij» fra 1898 til 1900, dampskipet «Slavjanka» (1901–1902) i Svartehavet og i Middelhavet, etterfulgt av kommando på krysseren «Novik» frem til 1904, som var stasjonert i Vladivostok sammen med den russiske stillehavsflåten ved utbruddet av den russisk-japanske krig som brøt ut i februar 1904.
Essen fikk kommandoen over den russiske slagskipet «Sevastopol» i Port Arthur på ordre fra admiral Stepan Makarov i midten av 1904. Essen kjempet under slaget i Gulehavet. Til tross for generelt dårlige prestasjoner i den russiske skvadronen han hadde ansvar for, som var fanget i havn, i løpet av de siste ukene av den japanske beleiringen, klarte Essen å holde sitt slagskip i brukbar tilstand før skipet ble senket på dypt vann, slik at japanerne ikke kunne få tak i skipet.
Essen ble forfremmet til kontreadmiral for den russiske marinen i 1908 og han ble utnevnt til øverstkommanderende for den russiske Østersjøflåten i 1909 da denne stillingen ble opprettet. Essen ble forfremmet til admiral i 1913. Essen så tidlig viktigheten av ubåter og fly, og ønsket å fremme yngre offiserer basert på deres kunnskaper om moderne strategi og taktikk.
Essen ble ansett som de dyktigste av de russiske admiraler under den første verdenskrig da han ledet den russiske Østersjøflåten energisk i løpet av det første året av verdenskrigen. Hans styrker på denne tiden besto av fire slagskip, fem kryssere, fire lette kryssere, 62 torpedobåter, tolv ubåter og en rekke mindre enheter.
Essen døde uventet etter en kort kamp mot lungebetennelse i mai 1915. Han ble gravlagt i St. Petersburg. Essen etterlot seg sin kone, Mary, og sønnen Anton som senere ble drept i aksjon som kommandør for den russiske ubåten AG-14 den 24. oktober 1917, og han hadde to døtre som begge giftet seg med sjøoffiserer.
Hongkongs herrelandslag i fotball
Hongkongs herrelandslag i fotball representerer Hongkong i internasjonal fotball. Deres største triumf er en bronsemedalje fra Asiamesterskapet 1956.
Historie
Hongkongs første landskamp kom i 1947 mot Sør-Vietnam en kamp de vant 3-2. De kvalifiserte seg til tre av de fire første utgavene av Asiamesterskapet, og kom på tredjeplass i Asiamesterskapet 1956. Hongkong har aldri kvalifisert seg til et VM.
Moldova under EM i friidrett 2018
Moldova deltok under EM i friidrett 2018 som ble arrangert 6.–12. august 2018 i Berlin.
Callirrhoe (måne)
Callirrhoe også kjent som Jupiter XVII, er en av de ytterste månene til Jupiter. Den ble oppdaget 6. oktober 1999 av Spacewatch og fikk den midlertidige betegnelsen S/1999 J 1 Opprinnelig ble den katalogisert som en asteroide (1999 UX18), men Timothy B. Spahr oppdaget 8. juli 2000 at den gikk i en bane rundt Jupiter.
Callirrhoe er ca. 7 km i diameter og har en mørk overflate. Den roterer rundt Jupiter i en retrograd bane på ca. 24,102,000 km.
The Rolling Stones’ diskografi
Dette er en oversikt over The Rolling Stones' plateutgivelser.
Krokvatnet (Aure)
Krokvatnet er en innsjø i Aure kommune på Nordmøre i Møre og Romsdal. Den er det nest største vatnet på Ertvågsøya, etter Vinsternesvatnet. Det ligger nord for Bergefjellet (595 moh.) og nordvest for Arasvikfjellet (477 moh.). Området ligger på den sør/sørvestlige delen av øya. Innsjøens vannspeil ligger på (253 moh.). Innsjøen har utløp i nord via en smal og trang forbindelse med Litlevatnet. Herfra renner Inner Sagelva mot øst ned til Skausetvatnet (31 moh.) og Vågoselva videre til Vågosen / Arasvika.
Nordvest i vatnet ligger bukta og myrområdet Kjeilen. Omtrent midt i vatnet ligger Krokvassholmen. Ifølge lokale kilder skal Krokvatnet være over 60 meter dypt. Området rundt innsjøen har uberørt og gammel furuskog; og ble fredet som naturreservat i 1999. Det har vært planer om å demme opp Krokvatnet, i forbindelse med lokal kraftforsyning.
Segi
Segi var en baskisk, revolusjonær, nasjonalistisk ungdomsorganisasjon. Segi er regnet som en terroristorganisasjon av Spania, Frankrike og EU.
Historie
Segi regnes som etterfølgeren til de tidligere baskiske ungdomsorganisasjonene Jaika og Harrai. Organisasjonen var en del av Den baskiske nasjonale frigjøringsbevegelsen og sto nært partiet Batasuna og fagforeningen Langile Abertzaleen Batzordeak.
I 2002 klassifiserte dommer Baltasar Garzón i Audiencia Nacional Segi som en terroristorganisasjon, fordi den angivelig var en komponent i den væpnede separatistorganisasjonen ETAs struktur. Denne påstanden ble bestridt av organisasjonen, men Segi har aldri villet fordømme ETA.
Garzón har tidligere forbudt Segis forløpere Jarrai og Haika.
Til tross for forbudet erklærte Segi at de ville fortsette arbeidet så åpent som mulig. I 2007 ble 36 medlemmer av organisasjonen arrestert. Segi la seg selv ned i 2012 til fordel for stiftelsen av Ernai.
Cupidopsis
Cupidopsis er en slekt av dagsommerfugler som tilhører undergrupper blåvinger i den store familie glansvinger (Lycaenidae).
Utseende
Små til middelsstore (vingespenn 27-35 millimeter) blåvinger uten eller med ganske små stjerter på bakvingene. Hannens overside er blå eller blåfiolett med et oransje bånd ved bakvingens bakkant, hunnen ligner, men er litt mer brunlig. Undersiden er gulbrun med små, mørke flekker og et oransje bånd på bakvingen.
Levevis
Larvene lever på blomstene av planter i erteblomstfamilien. Disse sommerfuglene holder til på savannen.
Utbredelse
Slekten er vidt utbredt i Afrika sør for Sahara.
Milord
«Milord» eller «Ombre de la Rue»  er en fransk chanson fra 1959 med tekst av Georges Moustaki og melodi av Marguerite Monnot. Sangen ble gjort kjent av Édith Piaf.
Sangen skildrer følelsene til en kvinne av lavere stand som blir forelsket i en elegant britisk overklassemann («milord») som hun har sett spaserende gjennom byen med en vakker ung kvinne på armen. Siden gentlemannen ikke legger merke til henne føler hun seg som en «skygge på gaten» («ombre de la rue»).
Sangen har blitt innspilt av mange artister opp gjennom tidene, blant andre Cher og Liza Minnelli. Sangen er oversatt til norsk i flere versjoner, blant annet Britt Langlies «Milord» fra albumet Piaf fra 1981 og Britt-Synnøve Johansens «Kom Her Te Meg, Milord» fra albumet Mot himmlen i Paris fra 2002.
Kverneland Group
Kverneland Group er et internasjonalt selskap som utvikler, produserer og distribuerer landbruksredskaper, elektroniske løsninger og digitale tjenester til bondesamfunnet. Kverneland Group tilbyr en rekke jord- og såutstyr, fôr- og balleutstyr, spredning, sprøyting, elektroniske løsninger og digitale gårdstjenester for landbrukstraktorer og redskaper.
Selskapets historie
Kverneland Group ble etablert av Ole Gabriel Kverneland i 1879. Det ble et aksjeselskap i 1894 og var på 1920-tallet blitt Norges største leverandør av landbruksprodukter, spesielt innen ploger. Kverneland forble en familieeid virksomhet frem til selskapet ble notert på Oslo Børs i 1983. Siden midten av 1990-tallet har Kverneland Group ekspandert gjennom oppkjøp av andre produsenter av landbruksredskaper.
Merker kjøpt opp av Kverneland Group inkluderer Underhaug ballepakkere, Taarup Maskinfabrik skiveklippere og høyverktøy, Maletti rotorharver, Maschinenfabrik Accord såmaskiner, Dutch Greenland Group gjødselspredere og gressproduktmaskineri og RAU marksprøyter. I 2008 ble merkenavnene Taarup, Accord og RAU avviklet og erstattet av Kverneland-navnet i hele produktspekteret.
I 2010 dannet Kverneland Group et langsiktig joint venture med Gallignani s.p.a. med en ny serie rundballepresser (fast og variabelt kammer), pakkere og en ny serie trommelklippere. I 2011 åpnet Kverneland Group et nytt monteringsanlegg i Daqing, Kina. I 2012 kjøpte Kubota Corporation, Kverneland Group. Kverneland Group ble avnotert fra Oslo Børs i mai 2012.
Selskapets hovedkontor ligger i Klepp, i tettstedet Kvernaland. Kverneland Group sysselsetter omtrent 2550 personer over hele verden, de fleste av dem i Europa. Kverneland Group eier redskapsmerkene Kverneland og Vicon.
Kverneland Groups fabrikker er lokalisert i Norge, Danmark, Tyskland, Frankrike, Nederland, Italia, Russland og Kina. Konsernet har egne salgsselskaper i 17 land og eksporterer til ytterligere 60 land.
The Shepherd of the Hills (1919)
The Shepherd of the Hills er en amerikansk stumfilm fra 1919, regissert av Harold Bell Wright og Louis F. Gottschalk.
Handling
En gammel mann fra storbyen kommer til Mutton Hollow i Ozarks på grunn av sønnen sin, en kunstner, som hadde forlatt en ung kvinne som poserte for et bilde som gjorde ham berømt. Denne kvinnen fødte også barnet hans, etter at han hadde reist fra henne.
Den gamle mannen begynner som gjeter for gamle Matt Matthews, den unge kvinnens far. Den nye gjeterens vennlige innflytelse og kunnskaper blir verdsatt av flere andre innbyggerne i fjellet, og de stopper hjemmebrent-produsenter fra å drepe den gamle mannen. Men det oppstår også en rekke andre komplikasjoner.
Kriminalomsorg
Kriminalomsorg er virksomhet som iverksetter og gjennomfører ilagt straff og tar sikte på å rehabilitere straffedømte. Kriminalomsorg omfatter hele bredden av straff, fra frihetsberøvelse i fengsel til kriminalomsorg i frihet slik som samfunnsstraff.
Le Phénix ou le Coffret de cristal
Le Phénix ou le Coffret de cristal er en fransk stumfilm fra 1905 regissert av Georges Méliès.
Love Finds a Way
Love Finds a Way er en amerikansk stum kort dramafilm fra regissert av D. W. Griffith.
Le Diable noir
Le Diable noir er en fransk stumfilm fra 1905 regissert av Georges Méliès.
Montenegro under EM i friidrett 2018
Montenegro deltok under EM i friidrett 2018 som ble arrangert 6.–12. august 2018 i Berlin.
D’Jamila Tavares
D'Jamila Tavares (født 17. november 1994) er en saotomesisk friidrettsutøver som konkurrerer i mellomdistanseløp.
2. etappe av Tour des Fjords 2017
2. etappe av Tour des Fjords 2017 gikk fra Gulen til Norheimsund den 25. mai 2017 og var 185,1 km lang. Etappen hadde en 3.- og to 2.-kategori klatrespurter og to vanlige spurter.
Angola under Paralympiske sommerleker 2000
Angola deltok under Paralympiske sommerleker 2000 i Sydney, Australia, fra 18. til 29. oktober 2000.
Før lekene i Sydney 2000 hadde ikke Angola vunnet noen medaljer fra de eneste sommerlekene det hadde deltatt i (1996).
Fogn
Fogn er en øy i Stavanger kommune i Rogaland. Øyen er særlig kjent for en stor produksjon av tomat i veksthus, omtrent 15 prosent av Norges totale produksjon. Dette sysselsetter store mengder utenlandsk arbeidskraft.
Det bor rundt 350 personer på Fogn. Innbyggerne har egen barnehage og en skole som gir undervisning til og med 7. klasse. Fra og med 8. klasse må elevene ta båten til ungdomsskolen, som ligger på Finnøy.
Karim Wagih
Karim Wagih Mustafa Mahir Ahmad (født 1. januar 1981) er en egyptisk skytter som konkurrerer i luftpistol. Han representerte landet sitt under Sommer-OL 2012 i London, der hans beste resultat var nummer 38 i 10 meter luftpistol.
Fogn
Øyen har en butikk med bensin/diesel utsalg og apotekvarer. Fogn har også et aktivt idrettsmiljø med fotball som hovedaktivitet. Fogns A-lag ligger i 7. divisjon. Det er også en egen speidergruppe på øya, som holder til i kirka eller i skogen.
Øyen har et stort antall hytter, og på sommerstid er befolkningen mangedoblet.
Fogn har et variert næringsliv.
Med sine mange lune viker er Fogn et mye benyttet område av båtfolket, særlig sørsiden med Rossøysundet og vestsiden med Holmastø. På Eidsvåg, der det i tillegg er en slipp, for båter.
Aktiviteter for unge og voksne finner sted hele uka. Blant annet zumba for voksne og fotball for yngre.
Det er bilvei rundt hele øya. Hvordan komme seg til Fogn? Det går ferje fra Judaberg på Finnøy. Utenom går det også hurtigbåt til/fra omliggende øyer og Stavanger
Refraksjon
Refracţie
Sanyuan (Sanming)
Sanyuan (kinesisk: 三元区; pinyin: Sānyuán Qū) er et bydistrikt i provinsen Fujian i Folkerepublikken Kina. Det ligger i byprefekturet Sanming.
Det har et areal på 803 km² og teller 150.000 innbyggere (2003).
Byre
Byre er en liten øy i Stavanger kommune i Rogaland. Det er en av de minste bebodde øyene i kommunen, med 4 gårdsbruk og om lag 9 fastboende.
Øya har betydelig fruktdyrking (epler og moreller) og ca. 100 hytter.
La Chaise à porteurs enchantée
La Chaise à porteurs enchantée er en fransk stumfilm fra 1905 regissert av Georges Méliès.
Byre
Historie
Øya har god dyrkingsjord og det er gjort funn fra yngre steinalder, det har trolig vært fast bosetning der siden tidlig jernalder. Det er funnet flere gravanlegg fra jernalderen, og også en fallos-stein som dateres til samme periode. I middelalderen var øya et stormannssete, flere riddere med sete på Byre er kjent fra denne perioden.
Sjakal
Sjakal har flere betydninger, men henviser opprinnelig til små rovpattedyr i hundefamilien.
Verdenscupen i friidrett
Verdenscupen i friidrett er en lagkonkurranse i friidrett, som første gang ble arrangert i 2018.
I den første utgaven av verdenscupen deltok åtte land, basert på resultatene i VM i friidrett 2017, og hvert land stilte én utøver pr øvelse. Det ble gitt poeng i hver øvelse ut i fra plassering (8-7-6-5-4-3-2-1), og det landet med flest poeng totalt vant sammenlagt. Ikke alle de tradisjonelle friidrettsøvelsene var med i konkurransen; 1500 meter var den lengste løpsøvelsen, og det ble bl.a. ikke konkurrert i mangekamp.
Verdenscupen arrangeres ikke i regi av IAAF.
Premiering
Vinnerlaget får et trofé lagd av platina, The Platinum Trophy. Dette trofeet har en verdi på over 3 millioner kroner. Deltakerne på vinnerlaget mottar opså medaljer lagd av platina, der bare metallet har en egenverdi på over 15.000 kroner.
I tillegg er det 2 millioner dollar i pengepremier, der vinnerlaget får 450.000, laget på andreplass 400.000, tredjeplass 350.000, osv.
Oatlands Palace
Outlands Palace var et kongelig palass fra tudortiden i England. Det sto rett utenfor London, i Oatlands, en landsby ved siden av Weybridge i Surrey. Det ble bygget av Henrik VIII av England og han giftet seg med sin femte hustru her, Catherine Howard. Lite gjenstår av den opprinnelige bygningen etter at det ble revet i 1650 under Oliver Cromwells protektorat.